અમદાવાદ, તા.28 ડિસેમ્બર 2017,ગુરુવાર ફી નિર્ધારણ કાયદા હેઠળ સરકાર સામે પીટિશન કરનારી સ્કૂલોને હાઈકોર્ટે રાહત ન આપતા કાયદોને બંધારણીય ગણવા તમામ સ્કૂલોને પાલન કરવા આદેશ કર્યો છે પરંતુ બીજી બાજુ અગાઉ જે સ્કૂલોની નક્કી થઈ ગઈ છે તેમાંથી ઘણી સ્કૂલો કાયદાની જોગવાઈ પ્રમાણે સ્કૂલ કેમ્પસમાં નક્કી કરેલી નવી ફીની જાણ કરતુ બેનર લગાવતી નથી.જેથી આજે ડીઈઓને તમામ સ્કૂલોને ફરજીયાતપણે ફ્લેકસ બેનર બનાવી કેમ્પસમાં લગાવવા આદેશ કર્યો છે. ફી નિર્ધારણ કાયદાની જોગવાઈ મુજબ દરેક સ્કૂલે તેની શૈક્ષણિક વર્ષની કુલ ફી અને ક્વાર્ટરલી લેવાની થતી ફી ધોરણ પ્રમાણે નોટીસ બોર્ડ પર લગાવવી ફરજીયાત છે.આ ઉપરાંત દરેક સ્કૂલે ફીની વિગતો સાથેનું એક બેનર વાલીઓને-વિદ્યાર્થીઓને દેખાય તે રીતે સ્કૂલ કેમ્પસમા ં લગાવવુ ફરજીયાત છે. પરંતુ ઘણી સ્કૂલોએ બેનર બનાવ્યા જ નથી અને કેમ્પસમાં લગાવ્યા નથી.દરમિયાન ગઈકાલે હાઈકોર્ટે ફી નિર્ધારણના કેસમાં મહત્વનો ચુકાદો આપ્યો છે ત્યારે આજે સરકારે તમામ ડીઈઓને ફી નિર્ધારણ કાયદાનું પાલન કરાવવા સૂચના આપી છે.જેને પગલે આજે ડીઈઓ તમામ માધ્મમિક અને ઉચ્ચતર માધમિક સ્કૂલોને પરિપત્ર કરીને ૨૦૧૭-૧૮ના શૈક્ષણિક વર્ષની કુલ ફીની વિગતો સાથેનું ફ્લેકસ બેનર બનાવી લગાવવા આદેશ કર્યો છે. આ બેનરમાં સ્કૂલોએ શૈક્ષણિક વર્ષ ,માધ્યમ, ધોરણ અને નક્કી થયેલી ફીની વિગત લખવાની રહેશ ેતેમજ ૪ ફુટ પહોળુ મોટુ ફ્લેકસ બનાવવાનું રહેશે અને વિદ્યાર્થીને અને વાલીને દેખાય તે રીતે લગાવી તેના ફોટા પાડી ૧૦મી જાન્યુઆરી સુધીમાં ડીઈઓ કચેરીને મોકલવાના રહેશે. ફી નિર્ધારણ કાયદો લાગુ થયા બાદ ફી નિર્ધારણ કમિટી સક્ષણ ૧૫થી૨૭ હજાર ફીની મર્યાદા હેઠળની સ્કૂલોએ એફિડેવિટ અને મર્યાદા ઉપરની ફી વાળી સ્કૂલોએ દરખાસ્ત કરી હતી જેમાંથી એક હજારથી વધુ સ્કૂલોની સુનાવણી પૂર્ણ થઈ ગઈ છે અને નવી ફીના ઓર્ડર પણ થઈ ગયા છે.